**KLAIPĖDOS MIESTO SAVIVALDYBĖS TARYBA**

**SPRENDIMAS**

## dėl ATLYGINIMO UŽ NEFORMALŲJĮ UGDYMĄ KLAIPĖDOS MIESTO BIUDŽETINĖSE SPORTO MOKYMO ĮSTAIGOSE Netaikymo užsieniečiams, pasitraukusiems iš uKrainos dėl Rusijos Federacijos karinių veiksmų

2022 m. kovo 14 d. Nr. T1-70

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir atsižvelgdama į tai, kad Rusijos Federacijos karinės pajėgos vykdo didelio masto karinius veiksmus Ukrainoje, Klaipėdos miesto savivaldybės taryba nusprendžia:

1. Nustatyti, kad:

1.1. Atlyginimas už neformalųjį vaikų ugdymą Klaipėdos miesto biudžetinėse sporto mokymo įstaigose (toliau – įstaigos) netaikomas užsieniečių vaikams (toliau – ugdytiniai), pasitraukusiems iš Ukrainos dėl Rusijos Federacijos karinių veiksmų.

1.2. Įstaigų vadovai apie ugdytinių priėmimą reguliariai teikia duomenis Klaipėdos miesto savivaldybės administracijos Sporto skyriui.

1.3. Nesurinktos lėšos už neformaliojo vaikų ugdymo įstaigose teikiamas paslaugas kompensuojamos iš Klaipėdos miesto savivaldybės biudžeto lėšų.

2. Įpareigoti Klaipėdos miesto savivaldybės administracijos Sporto skyrių atnaujinti Klaipėdos miesto savivaldybės biudžetinių sporto mokymo įstaigų sportinio ugdymo organizavimo tvarkos aprašą, patvirtintą Klaipėdos miesto savivaldybės administracijos direktoriaus 2021 m. rugpjūčio 26 d. įsakymu Nr. AD1-1003 „Dėl Klaipėdos miesto savivaldybės biudžetinių sporto mokymo įstaigų sportinio ugdymo organizavimo tvarkos aprašo patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Sporto skyriaus vyriausioji specialistė

Aistė Sorokienė, tel. 40 17 13

2022-03-09